MT
L 227/50
Il-Ġurnal Uffiċjali tal-Unjoni Ewropea
1.9.2022
Is-sustanzi kimiċi (komponenti inerti, prodotti sekondarji, eċċ.) għandhom jiġu identifikati kif previst taħt il-punt 1.10 tal-Parti A tal-Anness tar-Regolament (UE) Nru 283/2013.
Meta l-informazzjoni pprovduta ma tidentifikax bis-sħiħ komponent (bħalma huma l-kondensat, il-medium ta’ tkabbir), għandha tiġi pprovduta informazzjoni dettaljata dwar il-kompożizzjoni għal kull komponent bħal dan.
1.5.
L-istat fiżiku u n-natura tal-preparazzjoni It-tip u l-kodiċi ta’ preparazzjoni għandhom jiġu deżinjati f’konformità mad-dokumenti ta’ gwida rilevanti.
Meta preparazzjoni partikolari ma tkunx definita b’mod preċiż fid-dokumenti ta’ gwida rilevanti, għandha tiġi pprovduta deskrizzjoni sħiħa tan-natura fiżika u l-istat tal-preparazzjoni, flimkien ma’ proposta għal deskrizzjoni adattata tat-tip ta’ preparazzjoni u proposta għad-definizzjoni tagħha.
1.6.
Il-metodu tal-produzzjoni tal-preparazzjoni u l-kontroll tal-kwalità Għandha tiġi pprovduta informazzjoni sħiħa dwar kif il-prodott għall-protezzjoni tal-pjanti jiġi prodott bl-ingrossa għall-passi kollha tal-proċess tal-manifattura.
Għandu jiġi indikat it-tip ta’ proċess tal-manifattura (eż. proċess kontinwu jew f’lottijiet).
1.7.
L-imballaġġ u l-kompatibbiltà tal-preparazzjoni mal-materjali tal-imballaġġ proposti (i)
L-imballagg li għandu jintuża għandu jiġi deskritt u speċifikat f’termini tal-materjali użati, il-mod talkostruzzjoni (eż. estruż, iwweldjat eċċ.), id-daqs u l-kapaċità, id-daqs tal-fetħa, it-tip tal-għeluq u s-siġilli.
(ii) Għandha tiġi ddeterminata u rrapportata l-adegwatezza tal-imballaġġ, inkluż l-għeluq, f’termini tas-saħħa tiegħu, ir-reżistenza tiegħu għat-tnixxija u r-reżistenza tiegħu għall-kundizzjonijiet normali ta’ trasport, ħżin u mmaniġġjar.
(iii) Għandha tiġi rrapportata r-reżistenza tal-materjal tal-imballaġġ għall-kontenut tiegħu.
2.
IL-PROPRJETAJIET FIŻIĊI, KIMIĊI U TEKNIĊI TAL-PRODOTT GĦALL-PROTEZZJONI TAL-PJANTI
2.1.
L-apparenza (il-kulur u r-riħa) Għandha tiġi pprovduta deskrizzjoni tal-kulur u tar-riħa, jekk ikun hemm, u l-istat fiżiku tal-preparazzjoni.
2.2.
Il-proprjetajiet tal-isplussività u tal-ossidazzjoni Il-proprjetajiet tal-isplussività u tal-ossidazzjoni għandhom jiġu rrapportati kif previst taħt il-punt 2.2 tal-Parti A, sakemm ma jkunx jista’ jiġi ġġustifikat li ma jkunx teknikament jew xjentifikament meħtieġ li jitwettqu tali studji.
2.3.
Il-punt ta’ fjammabbiltà u indikazzjonijiet oħrajn ta’ fjammabbiltà jew awtofjammabbiltà Il-punt ta’ fjammabbiltà u l-fjammabbiltà għandhom jiġu rrapportati, kif previst taħt il-punt 2.3 tal-Parti A, sakemm ma jkunx jista’ jiġi ġġustifikat li ma jkunx teknikament jew xjentifikament meħtieġ li jitwettqu tali studji.
2.4.
L-aċidità, l-alkalinità u, fejn meħtieġ, il-valur pH L-aċidità, l-alkalinità u l-pH (qabel u wara l-ħżin fil-kundizzjonijiet irrakkomandati) għandhom jiġu rrapportati, kif previst taħt il-punt 2.4 tal-Parti A, sakemm ma jkunx jista’ jiġi ġġustifikat li ma jkunx teknikament jew xjentifikament meħtieġ li jitwettqu tali studji.
2.5.
Il-viskożità u t-tensjoni tas-superfiċje Il-viskożità u t-tensjoni tas-superfiċje għandhom jiġu rrapportati, kif previst taħt il-punt 2.5 tal-Parti A, sakemm ma jkunx jista’ jiġi ġġustifikat li ma jkunx teknikament jew xjentifikament meħtieġ li jitwettqu tali studji.
2.6.
L-istabbiltà tal-ħżin u l-ħajja tal-prodott fuq l-ixkaffa
2.6.1.
Il-konċentrazzjoni tal-użu Għandhom jiġu indikati l-konċentrazzjonijiet minimi u massimi xierqa tal-użu tal-prodott għall-protezzjoni talpjanti, li jiġġustifikaw il-volum tal-imballaġġ kummerċjali użat f’konformità ma’ perjodu ta’ ħżin raġonevoli, kif ukoll in-natura tal-materjal tal-imballaġġ f’konformità mal-kundizzjonijiet tal-ħżin rakkomandati.